Alain Bernard

Alain Bernard (født 1983) er en fransk svømmer som siden 2006 har tilhørt verdenseliten i frisvømming.

Bernard fikk sitt gjennombrudd i kortbane-EM 2007 da han vant gull på 100 m fri. Samme år deltok han på det franske laget som tok bronse på stafett 4 × 100 m fri i langbane-VM.

Under langbane-EM 2008 i Eindhoven tok han gull på såvel 50 meter fri som 10 m fri og noterte samtidig verdensrekord på begge distansene. På 100 m fri slo han Pieter van den Hoogenbands åtte år gamle verdensrekord da han først svømte på 47,60 i semifinalen og senere dagen etter forbedret verdensrekorden ytterligere til 47,50. På 50 m fri slo han i semifinalen australieren Eamon Sullivans én måned gamle verdensrekord da han svømte på 21,50. Imidlertid tok Sullivan tilbake verdensrekorden fire dager senere da han svømte på 21,41.

Bernard deltok i Sommer-OL 2008 hvor han vant gull på 100 m fri. Allerede i semifinalen svømte han på tiden 47,20, som var ny verdensrekord. I den andre semifinalen slo imidlertid Eamon Sullivan hans verdensrekord da han svømte på 47,05. I finalen vant Bernard på tiden 47,21, elleve hundredeler før Sullivan. Bernard svømte også den siste strekningen i stafettkonkurransen på 4 × 100 m fri der Frankrike endte på andreplass, bak USA. Han siste gren i OL var 50 m fri der han gikk til finalen og endte på tredjeplass bak brasilianske César Cielo Filho og franske Amaury Leveaux.

 Referanser 

 Eksterne lenker 


Kategori:Personer fra Aubagne
Kategori:Franske svømmere
Kategori:Olympiske mestere for Frankrike
Kategori:Olympiske sølvmedaljevinnere for Frankrike
Kategori:Olympiske bronsemedaljevinnere for Frankrike
Kategori:VM-sølvmedaljevinnere i svømmesport for Frankrike
Kategori:VM-bronsemedaljevinnere i svømmesport for Frankrike
Kategori:Europamestere i svømmesport for Frankrike
Kategori:EM-sølvmedaljevinnere i svømmesport for Frankrike
Kategori:EM-bronsemedaljevinnere i svømmesport for Frankrike
Kategori:Deltakere for Frankrike under VM i svømmesport 2007
Kategori:Medaljevinnere under Sommer-OL 2008
Kategori:Deltakere for Frankrike under Sommer-OL 2008
Kategori:Svømmere under Sommer-OL 2008
Kategori:Deltakere for Frankrike under EM i svømmesport 2010
Kategori:Deltakere for Frankrike under EM i svømmesport 2012
Kategori:Medaljevinnere under Sommer-OL 2012
Kategori:Deltakere for Frankrike under Sommer-OL 2012
Kategori:Svømmere under Sommer-OL 2012
Kategori:Årets svømmere i Europa
Kategori:Tidligere verdensrekordholdere i svømming
Kategori:Olympiske medaljevinnere i svømming
Kategori:Svømmere under Middelhavslekene 2009